Leida Lepajõe

Leida Lepajõe (sünninimi Leida Tohver; 14. aprill 1928 Tohera, Tori vald, Pärnumaa – 6. mai 1993 Tartu) oli eesti põllumajandusteadlane.

Haridus
Ta õppis Viira Algkoolis ja Pärnu Tütarlaste Gümnaasiumis. Astus Tartu Riikliku Ülikooli põllumajandusteaduskonda ja peale selle reorganiseerimist jätkas õpinguid Eesti Põllumajanduse Akadeemias, mille zootehnikateaduskonna I lennu lõpetas ta 1952. aastal kiitusega. 

1953. aastal astus ta Leningradi Põllumajanduse Instituudi aspirantuuri. 1956. aastal kaitses ta seal põllumajandusteaduste kandidaadi väitekirja kanade jõudluse suurendamise võimalustest. 1969. aastast oli ta doktorantuuris ja 1972. aastal kaitses Eesti NSV Teaduste Akadeemia juures põllumajandusdoktori väitekirja "Kanade liha- ja munajõudluse hindamine tähtsamate toitainete saagise ja proteiini- ning energiakonversiooni alusel".

Töö
Aastatel 1952–1953 oli ta Otepää masina-traktorijaama vanemzootehnik. 

1956. aastast töötas ta Eesti Põllumajanduse Akadeemia põllumajandusloomade aretuse kateedri õppejõuna, algul vanemõpetaja, hiljem dotsent, 1973. aastast professor. Aastatel 1965–1968 oli ta EPA zootehnikateaduskonna dekaan. 1992. aastast emeriitprofessor.

Ta oli Eesti Põllumajandusmuuseumi üks asutajaid ja selle teadusnõukogu liige.

Tegevus NLKP-s
1958 NLKP liige
1966–1971 EKP Keskkomitee liigeENE 4. Tallinn 1972. Lk 420

Isiklikku
Tema onu oli piimandusteadlane Mart Järvik.

Tema õde oli kauaaegne Viira kooli ja Tori (Virula) õpetaja, koorijuht ja kodu-uurija Juta MustKaur Tiitus. "Viira Kool sünnist tänaseni". Viira 1998. Lk 35, kelle poeg on Aadu Must. Tema vend oli Rootsis tegutsenud tšellokunstnik Gustav Tohver.

Tema abikaasa oli põllumajandusteadlane Jaan Lepajõe ja kolm last: riigiametnik, sporditegelane ja munitsipaalpoliitik Madis Lepajõe, Tiit Lepajõe ning tõlkija ja usuteadlane Marju LepajõeMarju Lepajõe ja Toomas Haugi vestlus inimese vertikaalist. ERR, 26. oktoober 2017/ Looming, 10/2017

Viited

 Kirjandus 
ENE 4. Tallinn 1972. Lk 420

Kategooria:Eesti põllumajandusteadlased
Kategooria:Eesti Maaülikooli professorid
Kategooria:EKP Keskkomitee liikmed
Kategooria:Eestimaa Kommunistliku Partei Eesti Põllumajanduse Akadeemia organisatsiooni liikmed
Kategooria:Eesti Maaülikooli zootehnikateaduskonna vilistlased‎
Kategooria:Tori kalmistule maetud
Kategooria:Sündinud 1928
Kategooria:Surnud 1993